CELEX: 62015CN0262
Language: da
Date: 2015-06-01 00:00:00
Title: Sag C-262/15: Anmodning om præjudiciel afgørelse indgivet af Verwaltungsgerichtshof (Østrig) den 1. juni 2015 — GD European Land Systems — Steyr GmbH mod Zollamt Eisenstadt Flughafen Wien

7.9.2015   
            
            
               DA
            
            
               Den Europæiske Unions Tidende
            
            
               C 294/22
            
         Anmodning om præjudiciel afgørelse indgivet af Verwaltungsgerichtshof (Østrig) den 1. juni 2015 — GD European Land Systems — Steyr GmbH mod Zollamt Eisenstadt Flughafen Wien
   (Sag C-262/15)
   (2015/C 294/27)
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   
      Sagsøger: GD European Land Systems — Steyr GmbH
   
      Sagsøgt: Zollamt Eisenstadt Flughafen Wien
   
      Præjudicielle spørgsmål
   
   
               1)
            
            
               Omfatter undtagelsen i bestemmelse 1, litra c), til kapitel 93 i den kombinerede nomenklatur (bilag I, del II, til Rådets forordning (EØF) nr. 2658/87 af 23.7.1987 om told- og statistiknomenklaturen og den fælles toldtarif (1), EFT L 256 af 7.9.1987, som ændret ved Kommissionens gennemførelsesforordning (EU) nr. 1001/2013 (2) af 4.10.2013, EUT L 290 af 31.10.2013) med ordlyden »Tanks og andre pansrede kampvogne (pos. 8710)« også »dele til sådanne køretøjer«?
            
         
               2)
            
            
               Skal bestemmelse 3 til afsnit XVII i den kombinerede nomenklatur fortolkes således, at en »våbenstation (pansertårn)«, som kan anvendes på tanks eller »mobile søtransportsystemer« eller i stationære anlæg, skal klassificeres som del af en tank i position 8710, fordi denne våbenstation af producenten af tanks importeres til fremstilling af eller montering af tanks og faktisk anvendes til dette formål?
            
         
      (1)  EFT L 256, s. 1.
   
      (2)  EUT L 290, s. 1.